60°33′46″N 26°42′20″E﻿ / ﻿60.56278°N 26.70556°E﻿ / 60.56278; 26.70556

**Valkmusa Parke Nazionala** (finlandieraz, *Valkmusan kansallispuisto*; suedieraz, *Valkmusa nationalpark*) Kymenlaakso eskualdeko Kotka eta Pyhtää udalerrien artean dagoen parke nazionala da, Kouvola hiritik pare bat km-ra. 17 km²-ko azalera duen parke nazional honetan, herrialde osoko zingira eta eremu paduratsu ospetsuenak daude; honekin batera, Kymijoki ibaiak sortzen duen ingurunea oso aproposa da Finlandiara udaran iristen diren hegaztientzako.

Horrenbestez, bertako natura babesteko asmoz, 1996. urtean **Valkmusa Parke Nazionala** sortu zen. Aipatzekoa da, Kauhaneva–Pohjankangas Parke Nazionala ondoren, bisitari gutxien jasotzen dituen Finlandiako parke nazionala dela; hain zuzen, 2009. urtean 7.000 bisitari baino ez zituen jaso, finlandiarrak gehien bat .

Natura
------

Parke Nazionala bi zatitan banatua dago, ekialdeko zingira eremua eta mendebaldeko basoa. Bi eremuetako natura oso aberatsa da, gutxienez, hogeita hamar habitat desberdin aurkitu baitira lokatz eta padura eremuetan. Guztira, bost zohikaztegi-eremu bereizten dira bertan: ekialdeko **Kananiemensuo** hezea, parke nazionalari izena ematen dion **Valkmusa**, **Laminsuo** txikia, Kotkan dagoen **Mustanjärvensuo**, eta mendebaldeko **Munasuo** garaia .

Ingurune hauek tximeleta eta hegazti espezie anitzagatik dira ezagunak; esaterako, arrano arrantzaleak, bernagorriak, Finlandia iparraldean ohikoagoak diren kurlinta bekaindunak, kurriloak eta murgilariak ikus daitezke bertako zohikaztegietan. Zingiretako intsektuak atsegin dituzten antzarak ere askotan datoz uda partean. Tximeleten artean, aldiz, aipatzekoak dira ilunabarrean eta gauean baino azaleratzen ez diren morioa eta parke nazionalaren ikurra den eta Hego Finlandian babestua den sits morea bezalakoak. Azkenik, esan behar da bertako perretxikoek herrialde osoan duten ospe onagatik, bisitari-kopurua handiena perretxiko-biltzaileek osatzen dutela.

Animalia horiek guztiak ikusi nahi dituztenek, parke nazionalaren bihotzean dagoen behaketa dorrera igotzeko aukera dute.

Ibilbideak eta Irisgarritasuna
------------------------------

Oinez egiteko 2,5 km-ko ibilbide seinalatu bat dago ekialdeko eremuan. Zingirak traidoreak direnez, oso garrantzitsua da udaran ibilaldiak egiteko apropos prestatuta dagoen egurrezko zoruaren gainean zapaltzea. Negu aldean, bestalde, lurzoru eta zohikaztegi guztiak elurpean edo izoztuta dauden, eski nordikoz ibiltzeko askatasuna dute eskiatzaileek; hain zuzen, urtero hiritako ehunka eskizale etorri ohi da bertako zingiren gaineran eskiatzera. Parke nazioalari buruz gehiago jakiteko, Kotkako Maretarium akuarioan informazio ugari dago .

Autoz iristeko Valtatie 7 autobidea hartu eta Siltakylä herriaren irtenbidean atera beharra dago. Bestela, astebukaeretan, Kotkatik Vastila eta Hirvikoskira doan autobusaren bidez ere irits daiteke parke nazionalera, sarreratik 200 bat metrora dagoen autobus-geltoki bat baitago .

**Valkmusa Parke Nazionala**ren udako ikuspegia behaketa dorretik.

Iruditegia
----------

* Behaketa dorreaBehaketa dorrea
* Egurrezko ibilbideaEgurrezko ibilbidea
* Kymijoki ibaiaKymijoki ibaia
* Morioa parkeanMorioa parkean

Erreferentziak
--------------

1. ↑  Käyntimäärät kansallispuistoittain 2009
2. ↑  Eduskunta
3. ↑  Valkmusan luonto[*Betiko hautsitako esteka*]
4. ↑  Kotka Maretarium
5. ↑  Kulkuyhteydet[*Betiko hautsitako esteka*]

Ikus, gainera
-------------

* Finlandiako Parke Nazionalak

Kanpo estekak
-------------

* Maretarium **(Ingelesez)** **(Errusieraz)**
* Valkmusa Parke Nazionala **(Finlandieraz)** **(Ingelesez)**

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1515255
* Commonscat Multimedia: Valkmusa National Park

---

 |

* Wd Datuak: Q1515255
* Commonscat Multimedia: Valkmusa National Park


| Finlandiako Parke Nazionalak |
| --- |
| Ekialdeko Finlandiako Golkoa · Ekrenäs Uhartedia · Helvetinjärvi · Hiidenportti · Isojärvi · Kauhaneva–Pohjankangas · Koli · Kolovesi · Kurjenrahka · Lauhanvuori · Leivonmäki · Lemmenjoki · Liesjärvi · Linnansaari · Nuuksio · Oulanka · Päijänne · Pallas-Yllästunturi · Patvinsuo · Perämeri · Petkeljärvi · Puurijärvi-Isosuo · Pyhä-Häkki · Pyhä-Luosto · Repovesi · Riisitunturi · Rokua · Salamajärvi · Seitseminen · Syöte · Tiilikkajärvi · Torronsuo · Uhartedia · Urho Kekkonen · Valkmusa |